Ruth Wilhelmine Meyer

Bakgrunn

Meyer vokste opp i Vinje i Telemark. Her satte slåttespill og kveding tidlige spor – mest påfallende på hennes siste utgivelse Klangbiotoper (2018). Meyers nonverbale sang har ofte en litterær basis. Albumet Memnon. Soundportraits of Ibsen characters (2012) er en klanglig tolkning av kvinner i verkene til Henrik Ibsen. I Stein til Stein (2014) tar hun utgangspunkt i dikt av Jon Fosse. Meyer har også bidratt til teaterstykket Olavs draumar, og på Magnar Åms opera Is-slottet (2014) basert på Tarjei Vesaas roman.

Samarbeid

Meyer opererer i et mangslungent musikalsk landskap, og samarbeider med alt fra jazzmusikere som  Helge Lien, Lars Andreas Haug , Terje Isungset, og Theodosii Spassov, til folkemusikere som Agnes Buen Garnås og Elfi Sverdrup. Konsertvirksomhet i Europa har ført henne inn i samarbeid med symfoniorkestre i Russland, Polen og Bulgaria.
Flere komponister har spesialskrevet musikk til henne, blant annet Henrik Hellstenius, Magnar Åm, Marcus Paus og Synne Skouen. Hun har også selv skrevet flere bestillingsverk.
Meyers musikk er brukt til filmer, musikkdramatikk og til lydinstallasjoner som på Mjøsas Ark - Mjøsmuseet

Utdanning

Meyer er utdannet sanger fra Griegakademiet og fra Orff Instituttet ved Mozarteum/ Hochschule für Musik und darstellende Kunst i Salzburg, Østerrike.
Meyer er høgskolelektor på Institutt for Scenekunst NTA | Høgskolen i Østfold, og timelærer på Ole Bull-akademiet.
Hun har vært ansatt på Griegakademiet, Norges musikkhøgskole, og er en ettertraktet kursholder i Norge og ved utdanningsinstitusjoner i utlandet. Hun har sunget i Det Norske Solistkor i 7 år og hadde statens 3-årige kunstnerstipend 2013-2016.

Diskografi

2018: Klangbiotoper. Med Grzech Piotrowski, Lars Andreas Haug og Terje Isungset (Ozellamusic)
2014: Stein til stein - Jon Fosse poetry. Med Helge Lien og Anne Marit Jacobsen.
2012: Memnon - soundportraits of Ibsen characters Med Helge Lien/klaver. (Ozellamusic)
2011: AKKU5. Med Knut Aalefjær/ perkussion, Grzech Piotrowski /saxofon, Elfi Sverdrup/vokal og Lars Andreas Haug/tuba (norcd)
2001: AKKU. Med Elfi Sverdrup/vokal og Lars Andreas Haug/tuba (norcd)

Medvirkning

2015: One world. Grzech Piotrowski ( Alchemic records)
2010: World Orchestra. Grzech Piotrowski       
2004: Dada. Veslemøy Solberg, Sven Ohrvik og Birgit Løkke (nordicae)           
2002: Han rir den mørke natt. Med Agnes Buen Garnås, Per Anders Buen Garnås, Marilyn Mazur, Sigbjørn Apeland (viamusic)                             
2000: Seidamadei. Hege Rimestad, Rob Waring, Tone Hulbækmo, Øystein Sonstad (PFCD)            
2000: Ør og levande. Vesaasdikt tonesatt av Geirr Lystrup.
1998-1999: Song for winter. Det Norske Solistkor under ledelse av Grete Pedersen (Aurora)
1998-99: Hear.  Det Norske Solistkor under ledelse av Grete Pedersen (SIMAX 1134)
1988: Vy fra Ola Narr. Medvirkning på cd med Svein Hansen som produsent (Heilo)

Andre prosjekt

2017: Ethn/o/pera (2017) Opera Lasse P. Nøsted/ elektroakustikk, Grzech Piotrowski/ saxofoner, Sebastian Wypych/ contrabass/ ungdomskor/ regi: Kai Johnsen
2015: Spor i stein. Lydinstallasjon av Lasse P. Nøsted og RWM til Mjøsas Ark Mjøsmuseet på Kapp/ Mjøsa. 
2014: Isslottet Opera, basert på Tarjei Vesaas’ roman. Komponist Magnar Åm. Sangere:Tuva Semmingsen, Ingeborg Fangell Moe, Jens Søndergaard
Fremført på Den kongelige danske Opera i København.
2010: Solitutti. Produksjon for DKS Akershus sammen med cellist/ komponist Isak Anderssen